গণেশ জয়ন্তী
গণেশ জয়ন্তী (আক্ষরিক অর্থে "গণেশের জন্মদিন") বা মাঘ শুক্লাচতুর্থী বা তিলকুণ্ড চতুর্থী বা বরদ চতুর্থী হল একটি হিন্দু উৎসব। এই উপলক্ষ্যে জ্ঞানের অধিপতি গণেশের জন্মদিন উদযাপন করা হয়। এটি বিশেষ করে ভারতের মহারাষ্ট্র রাজ্যে জনপ্রিয় উৎসব এবং এটি হিন্দু পঞ্জিকার অনুযায়ী মাঘ মাসের শুক্লপক্ষের চতুর্থী তিথিতে পালিত হয়। ঐতিহ্য অনুসারে, গণেশ চতুর্থীকেও গণেশের জন্মদিন হিসেবে বিবেচনা করা হয়। গণেশের এই উৎসটিকে উত্তর প্রদেশে তিল চৌথ বা সাকত চৌথ নামেও ডাকা হয়, যেখানে পরিবারের ছেলের পক্ষ থেকে গণেশকে আবাহন করা হয়।